Document ID: 31980R1893

ΚΑΝΟΝΙΣΜΟΣ (ΕΟΚ) αριθ. 1893/80 ΤΗΣ ΕΠΙΤΡΟΠΗΣ της 16ης Ιουλίου 1980 περί τροποποιήσεως του κανονισμού (ΕΟΚ) αριθ. 1570/78 σχετικά με τους τρόπους εφαρμογής του κανονισμού (ΕΟΚ) αριθ. 2742/75 όσον αφορά τις επιστροφές κατά την παραγωγή για τα αμυλώδη προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως των αγορών στον τομέα των σιτηρών(1), όπως τροποποιήθηκε τελικά από τον κανονισμό (ΕΟΚ) αριθ. 1870/80(2),
τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως των αγορών της ορύζης(3), όπως τροποποιήθηκε τελικά από τον κανονισμό (ΕΟΚ) αριθ. 1871/80(4),
τον κανονισμό (ΕΟΚ) αριθ. 2742/75 του Συμβουλίου της 29ης Οκτωβρίου 1975 σχετικά με τις επιστροφές κατά την παραγωγή στον τομέα των σιτηρών και της ορύζης(5), όπως τροποποιήθηκε τελικά από τον κανονισμό αριθ. 1877/80(6), και ιδίως το άρθρο του 8,
Εκτιμώντας:
ότι το άρθρο 11 του κανονισμού (ΕΟΚ) αριθ. 2727/75 ορίζει ότι μόνο μία επιστροφή κατά την παραγωγή μπορεί να χορηγηθεί για τον μαλακό σίτο, που χρησιμοποιήθηκε στην Κοινότητα για την παρασκευή αμύλου, καθώς και για την παρασκευή του "προζελατινοποιημένου αλεύρου" που προορίζεται για την αρτοποιία- ότι ο κανονισμός (ΕΟΚ) αριθ. 2742/75 στο άρθρο 1 καθορίζει το ποσό της επιστροφής που χορηγείται με σκοπό αυτές τις χρησιμοποιήσεις-
ότι το άμυλο του μαλακού σίτου, αφ' ενός, και το "προζελατινοποιημένο άλευρο" που προορίζεται για την αρτοποιία, αφ' ετέρου, παράγονται κατά γενικό τρόπο από το μαλακό σιτάλευρο- ότι η επιστροφή κατά την παραγωγή υπολογίζεται στην ποσότητα μαλακού σίτου, απαραίτητη για την μετατροπή σε άμυλο ή σε προζελατινοποιημένο άλευρο- ότι είναι απαραίτητο, συμπερασματικά, να τροποποιηθεί το άρθρο 1 παράγραφος 3 του κανονισμού (ΕΟΚ) αριθ. 1570/78 της Επιτροπής(7) και να επανορθωθούν τα λάθη που έγιναν σε πολλές γλωσσικές παραλλαγές του εν λόγω κανονισμού- ότι αυτές οι τροποποιήσεις πρέπει να αρχίζουν να ισχύουν αναδρομικώς από την ημερομηνία εφαρμογής του κανονισμού (ΕΟΚ) αριθ. 1570/78-
ότι αρμόζει να καθορισθεί ένα ποσοστό μετασχηματισμού του μαλακού σίτου σε άλευρο-
ότι τα μέτρα που προβλέπονται στον παρόντα κανονισμό έχουν τη σύμφωνη γνώμη της Επιτροπής Διαχειρίσεως των Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η παράγραφος 3 του άρθρου 1 του κανονισμού (ΕΟΚ) αριθ. 1570/78 αντικαθίσταται από την παράγραφο που ακολουθεί:
"3. Στην περίπτωση που το άλευρο του μαλακού σίτου που προορίζεται για την παραγωγή αμύλου ή προζελατινοποιημένου αλεύρου επιτηρείται επισήμως, το ύψος εφαρμόσιμης μετατροπής ορίζεται σε 1,40 τόννους μαλακού σίτου για τον 1 τόννο αλεύρου."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 22α Ιουλίου 1978.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 16 Ιουλίου 1980.

Labels: 17
6